Document ID: /roh_data/filtered/fineweb-2-filterrobots_roh.jsonl.gz/24343

La situaziun sin il martgà sajan sa calmada tant tar las abitaziuns affittadas sco tar las abitaziuns da proprietad. Uschia vegnia la dumonda garantida il mument cun l’augment da las chasadas novas.
Entant ch'ils pretschs ed ils tschains en il Grischun èn restads stabils u perfin levamain vegnids pli bass, resta la situaziun tendida a en la regiun da Turitg en la Svizra centrala ed en la regiun al lai da Genevra e da nov en la regiun da Berna/Thun.
Abitaziuns bunmartgadas restan raras
Uschia datti bleras abitaziun vidas ma era charas. La differenza entaifer ils segments da pretschs è tendida. En la Svizra orientala ed en il chantun Tessin datti dentant ina detensiun en tut ils segments da pretsch. Tar abitaziuns da proprietad èn las pli bleras regiuns lunsch davent d’in equiliber. Ma il pretschs na creschan betg pli, perquai ch’els èn gia sin in fitg aut nivel.
Damain migraziun
La migraziun ord dal intschess da l’UE e l’EFTA è sa sminuida uschia ch’il squitsch sin il martgà è medemamain sa sminuì lev. Ma tuttina vegnan stgars la mesadad dals tegnairchasa novs en Svizra ord dal exteriur.
RR novitads 14:00